PATVIRTINTA

 Molėtų r. kūno kultūros ir sporto centro

 direktoriaus

 2020 m. spalio 20 d. įsakymu Nr. V1 - 83

**MOLĖTŲ R. KŪNO KULTŪROS IR SPORTO CENTRO SPORTINIO UGDYMO PROCESO ORGANIZAVIMO NUOTOLINIU BŪDU**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Molėtų r. kūno kultūros ir sporto centras (toliau – Sporto centras) sportinio ugdymo proceso organizavimo nuotoliniu būdu tvarkos aprašas (toliau – aprašas). Reglamentuoja Sporto centro pasirengimą sportinio ugdymo proceso organizavimui nuotoliniu būdu ir sportinio ugdymo organizavimą nuotoliniu būdu iki bus atnaujintas įprastas sportinio ugdymo procesas. Aprašas parengtas atsižvelgiant į Rekomendacijas dėl ugdymo proceso organizavimo nuotoliniu būdu, patvirtintas Lietuvos Respublikos švietimo, mokslo ir sporto ministro 2020 m. kovo 16 d. įsakymu Nr. V – 372 „Dėl Rekomendacijų dėl ugdymo proceso organizavimo nuotoliniu būdu patvirtinimo“, 2020 m. kovo 19 d. Lietuvos Respublikos švietimo, mokslo ir sporto ministerijos raštą Nr. SR – 1351 „Dėl Neformaliojo vaikų švietimo ir formalųjį švietimą papildančio ugdymo programų įgyvendinimo epideminės situacijos metu“.

**II SKYRIUS**

**DARBO ORGANIZAVIMAS**

1. Siekiant pasirengti nuotolinio sportinio ugdymo proceso organizavimui, formalųjį švietimą papildančio sportinio ugdymo (toliau – FŠPU) ir neformaliojo vaikų švietimo programų (toliau – NVŠ), neformaliojo švietimo mokytojai likus 3 darbo dienoms iki ugdymo organizavimo:
	1. Nuotoliniu būdu apklausia ugdytinius, jų tėvus (globėjus, rūpintojus) apie jų, ugdytis nuotoliniu būdu, turimas technologines galimybes, skaitmenines priemones;.
	2. susitaria dėl ugdymo organizavimo: kokiomis priemonėmis bus skiriamos sportinio ugdymosi užduotys, kiek ugdytiniai turės skirti laiko užduotims atlikti, kaip bus suteikiamas grįžtamasis ryšys ugdytiniams, jų tėvams (globėjams, rūpintojams) ir fiksuojami tobulėjimo rodikliai;
	3. suderina su ugdytiniais, ugdytinių tėvais (globėjais, rūpintojais) sportinio ugdymo proceso nuotoliniu būdu laiką, bendravimą bei bendradarbiavimą ugdymo proceso metu realiuoju (sinchroniniu) ir/ar nerealiuoju (asinchroniniu) laiku;
	4. įvertina, ar ugdytiniai gali turėti prieigą prie pasirinktos programinės ar skaitmeninės įrangos sportiniam ugdymuisi nuotoliniu būdu;
	5. susitaria kaip bus užtikrinta asmens duomenų apsauga.

**III SKYRIUS**

**NUOTOLINIO SPORTINIO UGDYMO VYKDYMAS**

1. Sportinio ugdymo užsiėmimų nuotoliniu būdu organizavimo tvarka:
	1. Individualių ir komandinių sporto šakų treniruočių nuotolinio sportinio ugdymo procesą ir tinkamiausias formas kiekvienos sporto šakos treneriai telefonu ar kitomis komunikacijos priemonėmis aptaria su ugdytiniais.
	2. Visų sporto šakų neformaliojo švietimo mokytojų nuotolinio sportinio ugdymo grafikas ir turinys patalpinami Sporto centro interneto puslapyje, galiojimo trukmė nustatoma Sporto centro direktoriaus įsakymu.
	3. Sporto šakų nuotolinio sportinio ugdymo proceso organizavimo tvarka ir įgyvendinimo etapai:

3.3.1. Sporto centro neformaliojo švietimo mokytojai, Sporto centro elektroniniame dienyne, sportinio ugdymo grupių skiltyse skelbia treniruočių aprašymus;

3.3.2. kiekvienos treniruotės aprašymą namų darbų skiltyje sudaro: treniruotės pavadinimas, treniruotės turinys raštu, ar prisegtas treniruotės turinys (gali būti word dokumentas, video medžiaga ar jos nuoroda);

3.3.3.kiekvienos treniruotės pabaigoje pateikiama jos santrauka (esminiai dalykai, ką turėtų būti įsisavinęs ugdytinis);

3.3.4. grįžtamojo ryšio įgyvendinimas bei ugdytinio – neformaliojo švietimo mokytojo komunikavimo ir užduočių keitimosi priemonė – el. paštas, internetinis ryšys, facebook, messenger ir kt.

3.4. Organizuojant individualių ir žaidimų sporto šakų nuotolinio sportinio ugdymo procesą, neformaliojo švietimo mokytojai bei ugdytiniai turi turėti:

3.4.1. interneto ryšį;

3.4.2. išmanųjį mobilų telefoną, kompiuterį ar planšetę;

3.4.3. el. paštą (pvz. google platformoje);

4. Naudojantis internetiniu ryšiu per minėtuose įrenginiuose įdiegtas internetinio socialinio komunikavimo programas – Zoom, Viber, Whatsapp, Messenger, Skype, el. paštą bus organizuojamas nuotolinis, tiesioginis bei mišrus ugdymo procesas.

5. Su ugdytiniais, kurie neturi galimybės gauti informacijos elektroniniu paštu ar neturi nuolatinio interneto ryšio, neformaliojo švietimo mokytojai gali:

5.1. vykdyti nuotolinio sportinio ugdymo procesą pasitelkę skaitmenines bylų talpyklas („Google diskas“, „4shared“, „Onedrive“ ir kitas). Į pasirinktą talpyklą ugdytiniai gali įkelti medžiagą su atliktomis užduotimis. Tuomet treneriai gali atsakyti tekstu, bei atlikimo pavyzdžiais abiems pusėms priimtinu formatu;

5.2. telefonu (pokalbiais, SMS žinutėmis) aptaria sportinio ugdymosi rezultatus, nurodo sekančias užduotis ir priemones joms įvykdyti.

**IV SKYRIUS**

**BAIGIAMOSIOS NUOSTATOS**

6. Neformaliojo švietimo mokytojų ir administracijos pasitarimai, vykdant sportinio ugdymo procesą nuotoliniu būdu, organizuojami:

6.1. elektroniniu paštu;

6.2. telefonu;

6.3. įdiegtomis internetinio socialinio komunikavimo programomis.

7. Ugdymo proceso vykdymą nuotoliniu būdu organizuoja Sporto centro direktoriaus pavaduotoja ugdymui, kontroliuoja Sporto centro direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 PATVIRTINTA

 Molėtų r. kūno kultūros ir sporto centro

 direktoriaus

 2020 m. spalio 20 d. įsakymu Nr. V1 - 83

(Sporto šaka)

Nuo 2020 m. d.

Neformaliojo švietimo mokytojo darbo nuotoliniu būdu grafikas:

|  |  |  |
| --- | --- | --- |
| Savaitės diena | Laikas | Atliekami darbai |
| Pirmadienis |  |  |
| Antradienis |  |  |
| Trečiadienis |  |  |
| Ketvirtadienis |  |  |
| Penktadienis |  |  |
| Šeštadienis |  |  |
| Sekmadienis |  |  |